за който се отнасят последните предоставени данни.
 (4)
 В съответствие с член 230, параграф 1, буква б), подточка i) от Регламент (ЕС) No 1308/2013 разпоредбите на Регламент (ЕO) No 1234/2007 относно незаконните насаждения продължават да се прилагат до изкореняването на съответните насаждения. С оглед на това дял IV, глава I от Регламент (ЕО) No 555/2008 относно незаконните насаждения също следва да продължи да се прилага след 1 януари 2016 г. за незаконни насаждения, които са били открити преди 31 декември 2015 г., но не са били изкоренени до тази дата, докато тези насаждения не бъдат изкоренени. За да се премахнат обаче задълженията за предоставяне на информация, които вече не са актуални, и да се изяснят условията, при които държавите членки може вече да не бъдат длъжни да представят ежегодна информация за незаконните насаждения, е необходимо член 58 от Регламент (ЕО) No 555/2008 да бъде изменен.
 (5)
 В дял IV, глава IV от Регламент (ЕО) No 555/2008 се установяват правила за съставянето на опис и за измерването на засадената площ. В член 74 подробно се определят задълженията за ежегодно предоставяне на информация относно описа на лозаро-винарските площи и на правата на засаждане. Тези разпоредби трябва да бъдат изменени, за да се посочи краен срок, в рамките на който информацията относно описа на правата на засаждане и описа на основните винени сортове лози следва да бъде предоставена за последен път, както и за да се определи референтната дата, която се взема предвид при последните предоставени данни. За да се получи информация за общия сбор от права на засаждане, които след 1 януари 2016 г. биха могли да бъдат преобразувани в разрешения при прилагане на член 68 от Регламент (ЕС) No 1308/2013, тази референтна дата следва да бъде датата, на която изтича действието на режима на правата на засаждане, а именно 31 декември 2015 г. Освен това последните представени данни не следва да съдържат информация за описа на лозаро-винарските площи, тъй като — считано от 1 януари 2016 г. — тя се заменя със съобщението, посочено в член 11, параграф 1, буква а) от Регламент за изпълнение (ЕС) 2015/561.
 (6)
 Поради това Регламент (ЕО) No 555/2008 следва да бъде съответно изменен.
 (7)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 555/2008
 Регламент (ЕО) No 555/2008 се изменя, както следва:
 1)
 Член 58 се заменя със следното:
 „Член 58
 Информиране
 1. Държавите членки информират Комисията до 1 март всяка година за площите, за които е била заплатена санкция, както и за размера на действително наложената санкция с формуляра, предвиден в таблица 1 от приложение XIII. Те също така информират Комисията за своето законодателство, свързано с тези санкции.
 Това задължение не се прилага за държавите членки, в които няма все още неизкоренени незаконни насаждения.
 2. Освен ако в съответните таблици в приложение XIII към настоящия регламент не е посочено друго, съобщенията по член 85в, параграф 3 и член 188а, параграфи 1 и 2 от Регламент